stanford-oval/wikipedia huggingface dataset:
Neuendorf-Sachsenbande

| Neuendorf-Sachsenbande |
| --- | --- |
 lippu:  vaakuna
 Neuendorf-Sachsenbande
 Koordinaatit: 53°58′N, 9°20′E 
Valtio:  Saksa
Osavaltio:  Schleswig-Holstein
Piirikunta:  Steinburg
Hallinto:  
 – Pormestari:  Axel Krohn
Pinta-ala:  
 – Kokonaispinta-ala:  19,31 km²
Korkeus:  5 m m
Väkiluku:  489 (31,12,2007)
 – Väestötiheys:  25 as./km²
 
 www.wilster.de  
Infobox OKVirheellinen NIMI-arvo: 
Neuendorf-Sachsenbande on kunta Saksassa Schleswig-Holsteinin osavaltion Steinburgin piirikunnassa. Asukkaita Neuendorf-Sachsenbandessa oli 31. joulukuuta 2007 489 ja väestötiheys oli 25 as./km². Kunnan pinta-ala on 19,31 km². Neuendorf-Sachsenbanden pormestari on Axel Krohn.
Neuendorf-Sachsenbandessa sijaitsee Saksan alin piste, 3,539 metriä merenpinnan alapuolella. Kunta muodostuu seuraavista osista (saks. Ortsteile): Achterhörn, Averfleth, Goldbogen, Hackeboe, Hinter-Neuendorf, Krützfleth, Sachsenbande, Vorder-Neuendorf.
Nykyinen kunta muodostui 1. tammikuuta 2003, kun kunnat Neuendorf bei Wilster ja Sachsenbande yhdistyivät.
Aiheesta muualla

Kuvia tai muita tiedostoja aiheesta Neuendorf-Sachsenbande Wikimedia Commonsissa
Viralliset kotisivut (saksaksi)
Saksan alin piste kunnassa.
General Motors

| General Motors Company |
| --- | --- |

Yritysmuoto:  pörssiyhtiö
Osake:  NYSE: GM
ISIN:  US37045V1008
Perustettu:  8. kesäkuuta 2009 16. syyskuuta 1908 (General Motors Corporation)
Avainhenkilöt:  Mary Barra (toimitusjohtaja)
Kotipaikka:  Renaissance Center, Detroit, Michigan, Yhdysvallat
Toimiala:  autoteollisuus
Tuotteet:  autot moottorit elektroniikka tietoliikenne
Liikevaihto:   166,4 mrd. USD (2016)
Liikevoitto:   21,3 mrd. USD (2016)
Henkilöstö:  181 000 (2018)
Kotisivu:  www.gm.com
Infobox OKVirheellinen NIMI-arvo: 
General Motorsin pääkonttori Renaissance Centerissä, Detroitissa.
General Motors Company, tunnetaan myös lyhenteellä GM, on yhdysvaltalainen monikansallinen korporaatio, joka suunnittelee, valmistaa ja myy autoja. Yhtiön pääkonttori sijaitsee Renaissance Centerin rakennuskompleksissa Detroitissa, Michiganissa. Sillä on autoja ja kuorma-autoja valmistavia tehtaita 35 maassa. Vuonna 2016 GM myi 10 miljoonaa ajoneuvoa ympäri maailmaa. General Motors valmistaa Buick, Cadillac, Chevrolet, GMC ja Wuling -merkkistä autoja. Aiemmin GM on myös myynyt autoja Daewoo, McLaughlin, Oakland, Oldsmobile, Pontiac, Hummer, Saab, Holden  ja Saturn -brändien alla. Opel ja Vauxhall myytiin Groupe PSA:lle vuonna 2017.
Historia

William C. Durant perusti yhtiön 16. syyskuuta 1908. Se oli maailman suurin autonvalmistaja vuosina 1931–2007.
Chevrolet- ja GMC-osiot tekevät kuorma-autoja henkilöautojen lisäksi. Konserniin sisältyvät myös ACDelco, Allison-vaihteistovalmistaja ja sähködivisioona, joka valmistaa dieselsähköisiä laitteistoja. GM:llä on myös yhteisyritys AvtoVAZin kanssa Venäjällä. Jouluna 2003 yhtiö osti Etelä-Afrikasta Delta-yhtiön, josta se oli ostanut 45 % jo vuonna 1997. Siitä GM teki General Motors South Africa’n. Se omisti myös Electronic Data Systemsin vuodesta 1984 vuoteen 1996. Toinen omistettu yhtiö oli DirecTV ennen kuin se myytiin News Corporationille. GM omisti Frigidairen vuodesta 1918 vuoteen 1979.
Nykyinen yhtiö, General Motors Company (”uusi GM”) perustettiin 2009, kun General Motors Corporation (”vanha GM”) oli ajautunut konkurssiin ja vaihtanut nimensä Motors Liquidation Companyksi. Uusi yhtiö osti pääosan vanhan yhtiöstä, mukaan lukien ”General Motors” -nimen.
Yhtiö oli vuoden 2012 Fortune 500 -listalla viidennellä sijalla.
Marraskuussa 2018 General Motors tiedotti irtisanovansa 15 prosenttia työvoimasta. Yhdysvalloista yhtiö irtisanoo 14 700 työntekijää.
Lokakuussa 2023 General Motors ja Honda kertoivat, että suunniteltu yhteistyö sähköautojen valmistuksessa on peruttu. Aiemmin kerrottiin, että Honda alkaisi valmistaa sähköautoja, jotka käyttäisivät General Motorsin Ultium-akkuja ja ensimmäiset autot julkaistaisiin vuonna 2027. Yhteisessä lausunnossa Honda ja GM kertoivat, että markkinat olisivat vaikeita edullisille sähköautoille ja yritykset etsivät ratkaisua erillään. GM julkaisi LG Chemin kanssa kehitetyt litium-ioni -tekniikkaan perustuvat Ultium-akut vuonna 2020 ja niiden piti olla valmiita sarjatuotantoon, mutta GM:llä ja LG Chemillä on ollut tässä vaikeuksia. GM on syyttänyt akkuvalmistuksen ongelmista nimeämätöntä automaatiojärjestelmien toimittajaa.
Tuotemerkit > Nykyiset

| Alkuperäismaa | Merkki | Perustettu | Vuodesta | osana GM:ää | Markkina-alue |
| --- | --- | --- | --- | --- | --- |
|  Yhdysvallat | BrightDrop | 2021 | 2021 | 2021 | Pohjois-Amerikka |
|  Yhdysvallat | Buick | 1899 | 1903 | 1908 | Kiina, Pohjois-Amerikka |
|  Yhdysvallat | Cadillac | 1902 | 1902 | 1909 | Pohjois-Amerikka, Lähi-itä, Kiina, Japani, Etelä-Korea, Eurooppa |
|  Yhdysvallat | Chevrolet | 1911 | 1911 | 1918 | Amerikka, Kiina, Lähi-itä, entinen Neuvostoliitto, Etelä-Korea, Filippiinit |
|  Yhdysvallat | GMC | 1912 | 1912 | 1919 | Pohjois-Amerikka, Lähi-itä, Etelä-Korea |
|  Kiina | Baojun | 2010 | 2010 | 2010 | Kiina |
|  Kiina | Wuling | 2002 | 2002 | 2002 | Kiina, Indonesia |
Tuotemerkit > Entiset

| Alkuperämaa | Merkki  | Perustettu | Tuotanto vuodesta | osana GM:ää GM | Kohtalo | Lopetettu/myyty | Huom |
| --- | --- | --- | --- | --- | --- | --- | --- |
|  Kanada | Acadian | 1962 | 1962 | 1962 | Lopetettu | 1971 |  |
|  Kanada | Beaumont | 1966 | 1966 | 1966 | Lopetettu | 1969 |  |
|  Yhdysvallat | Cartercar | 1905 | 1905 | 1909 | Lopetettu | 1915 |  |
|  Etelä-Korea | Daewoo | 1972 | 1972 | 1999 | Lopetettu | 2011 | seuraaja GM Korea |
|  Yhdysvallat | Elmore | 1893 | 1900 | 1912 | Lopetettu | 1916 |  |
|  Yhdysvallat | Ewing | 1908 | 1908 | 1909 | Lopetettu | 1911 |  |
|  Yhdysvallat | Geo | 1989 | 1989 | 1989 | Lopetettu | 1997 |  |
|  Australia | Holden | 1856 | 1908 | 1926 | Lopetettu | 2020 |  |
|  Yhdysvallat | Hummer | 1992 | 1992 | 1998 | Lopetettu | 2010 | Nimi herätettiin henkiin vuonna 2021GMC Hummer EV |
|  Yhdysvallat | LaSalle | 1927 | 1927 | 1927 | Lopetettu | 1940 |  |
|  Yhdistynyt kuningaskunta | Lotus | 1948 | 1948 | 1986 | myyty Romano Artiolille | 1993 | nykyinen omistaja  on Geely |
|  Yhdysvallat | Marquette | 1909 | 1909 | 1909 | Lopetettu | 1931 |  |
|  Kanada | McLaughlin | 1907 | 1907 | 1918 | Lopetettu | 1942 |  |
|  Yhdysvallat | Oakland | 1907 | 1907 | 1909 | Lopetettu | 1931 |  |
|  Yhdysvallat | Oldsmobile | 1897 | 1897 | 1908 | Lopetettu | 2004 |  |
|  Yhdysvallat | Passport | 1987 | 1987 | 1987 | Lopetettu | 1991 |  |
|  Saksa | Opel | 1899 | 1899 | 1931 | myyty Peugeot Citroënille | 2017 | nykyinen omistaja on Stellantis |
|  Yhdysvallat | Pontiac | 1926 | 1926 | 1926 | Lopetettu | 2010 |  |
|  Yhdysvallat | Rainier | 1905 | 1905 | 1909 | Lopetettu | 1911 |  |
|  Yhdysvallat | Rapid | 1902 | 1902 | 1909 | Lopetettu | 1912 |  |
|  Yhdysvallat | Reliance | 1903 | 1903 | 1911 | Lopetettu | 1912 |  |
|  Ruotsi | SAAB | 1945 | 1949 | 1990 | myyty Spykerille | 2010 | lopetti toimintansa vuonna 2016 |
|  Yhdysvallat | Saturn | 1985 | 1990 | 1985 | Lopetettu | 2010 |  |
|  Yhdysvallat | Scripps-Booth | 1913 | 1913 | 1916 | Lopetettu | 1923 |  |
|  Yhdysvallat | Sheridan | 1920 | 1920 | 1920 | Lopetettu | 1921 |  |
|  Yhdistynyt kuningaskunta | Vauxhall | 1903 | 1903 | 1925 | myyty Peugeot Citroënille | 2017 | nykyinen omistaja on Stellantis |
|  Yhdysvallat | Viking | 1929 | 1929 | 1929 | Lopetettu | 1930 |  |
|  Yhdysvallat | Welch | 1901 | 1901 | 1910 | Lopetettu | 1911 |  |
Yhteistyökumppanit

CAMI Automotive (50 %)
Global Hybrid Cooperation
GM-AvtoVAZ
GM Korea
New United Motor Manufacturing, Inc. (NUMMI)
Saab Spyker Automobiles
Shanghai GM (50 %)
Wuling (34 %)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön verkkosivut
Amazing Race Suomi

| Amazing Race Suomi |
| --- | --- |
 Ohjelman tunnus
Tyyli:  Tositelevisiokilpailu
Kestoaika:  67–97 minuuttia
Luoja(t):  Elise Doganieri Bertram van Munster
Perustuu:  Yhdysvaltalaiseen seikkailuohjelmaan The Amazing Race
Pääosissa:  Heikki Paasonen
Alkuperämaa:   Suomi
Alkuperäiskieli:  suomi
Verkko:   Nelonen  Ruutu 
Esitetty:  30. syyskuuta 2023 –
Tuotantokausia:  2
Jaksoja:  18
Tuotanto
Tuottaja(t):   Mia Lehmusoksa  Anna Väisänen  Ella Kaarna  Johanna Tarvainen 
Vastaava(t) tuottaja(t):   Maarit Suominen  Lasse Nikkari  Petra Martikainen  Pauliina Koutala  Riina Kullas  Jesse McDonald 
Ohjaaja(t):   Jussi Korva (Ulkomailla)  Olli Horttana (Suomessa) 
Käsikirjoittaja(t):   Jenni Samio  Santtu Palm  Ella Kaarna 
Tuotantoyhtiö(t):   Moskito Television  ABC Signature 
Palkinnot
Voitetut:  Kultainen Venla 2023, Paras ohjaaja (Viihde, reality & events), Jussi Korva & Olli Horttana
Ehdokkuudet:  Kultainen Venla 2023, Kilpailuohjelma
Aiheesta muualla
Virallinen sivusto
IMDb 
Amazing Race Suomi on suomalainen tositelevisiosarja, jossa julkisuudesta tunnetuista henkilöistä ja heidän vähemmän tunnetuista läheisistään koostuvat kahden hengen joukkueet seikkailevat eri maissa, ja suorittavat erilaisia fyysisesti sekä psyykkisesti haastavia tehtäviä, samalla kisaten 30 000 euron pääpalkinnosta. Ohjelmaa on esitetty Nelonen-kanavalla syksystä 2023 alkaen.
Ohjelma perustuu menestyksekkääseen amerikkalaiseen formaattiin The Amazing Race, jota juontaa kahdeksankertaisesti Emmy-palkittu uusiseelantilainen televisiokasvo Phil Keoghan. Ohjelmasta on tehty myös lukuisia muita versioita ympäri maailmaa. Kyseistä ohjelmaa on esitetty myös Suomessa MTV:n ja Nelosen verkoissa.
Amazing Race Suomen juontajana toimii Heikki Paasonen. Ensimmäisen tuotantokauden kuvaukset alkoivat heinäkuussa 2023 Helsingistä, josta kisaajat matkustivat maailmalle. Ensimmäisen tuotantokauden suosion seuraama toinen tuotantokausi alkoi Nelosella lokakuussa 2024.
Formaatti

Ohjelmassa joukko toisensa tuntevia suomalaisia pareja matkustaa eri maihin ja kisaavat siitä, ketkä heistä pääsevät ensimmäisenä kunkin etapin päätepisteelle, ja lopulta ensimmäisenä kilpailun maaliin.
Ennen kunkin etapin maaliin saapumista kilpailijoiden täytyy selvitä omanlaisista ja uniikeista, fyysisiä sekä psyykkisiä voimavaroja vaativista haasteista, joita suoritetaan joko yksin tai yhdessä parin kanssa. Kilpailijoiden täytyy itse suunnistaa paikasta toiseen vain kirjekuorissa olevien reittiohjeiden avulla, kulkemalla jalan tai käyttämällä julkisen liikenteen välineitä.
Useamman tehtävän suorittamisen jälkeen kilpailijat voivat suunnata suoraan Etapin päätepisteelle (engl. Pit Stop). Viimeisenä etapin maaliin saapunut pari on aina vaarassa pudota kilpailusta, poikkeuksena muutamat ennalta valitut etapit joissa pudotusta eli "eliminaatiota" ei tapahdu. Kauden lopussa se pari, joka on ensimmäisenä maalissa, voittaa pääpalkinnon, joka on Suomen versiossa 30 000 euroa.
Formaatti > Tehtävät

Kilpailijoiden täytyy matkan varrella etsiä kelta-mustia kirjekuoria, joiden sisältä löytyy ohjeet reitin etenemiseen tai seuraavaan tehtävään.
Reitti-tehtävät (engl. Route Info) ovat yleisiä ohjeita, jotka opastavat kilpailijoita seuraavalle pisteelle. Ohjeissa voi olla myös erilaisia tehtäviä, joiden suorittamisen jälkeen kilpailijaparit saavat seuraavan vihjeen.
Tiesulku (engl. Road Block) on tehtävä, jonka vain toinen joukkueen jäsenistä saa suorittaa. Suorituksen jälkeen kilpailijat saavat seuraavan vihjeen. Kummankin kilpaparin jäsenen täytyy suorittaa saman verran Tiesulkuja kauden aikana.
Kiertotie (engl. Detour) on monivalintatehtävä, jossa parien täytyy valita toinen kahdesta tehtävästä vain niukkojen vihjeiden perusteella. Kiertotie-tehtävää voi vaihtaa, mikäli pari kokee sen liian vaikeaksi, mutta kerralla tehtävän suorituspisteellä saa olla vain tietty määrä pareja samanaikaisesti.
Hidaste (engl. Speed Bump) on ylimääräinen tehtävä, jonka saattaa joutua suorittamaan pari, joka saapuu viimeisenä etapin maaliin, jossa pudotusta ei tapahdu. Tehtävä suoritetaan seuraavan etapin aikana, ja vasta sen suoritettuaan kilpailijapari voi jatkaa matkaa.
Toisella kaudella esitelty Express-Passi (engl. Express Pass) oikeuttaa sen, että kilpailijat voivat jättää yhden, omavalintaisen tehtävän väliin kilpailun tulevilla etapeilla. Passin voi voittaa ennalta määrätyn etapin päätepisteelle ensimmäisenä saapuva pari.
Yhteenveto

| Kausi | Kausi | Voittajat | Voittosumma | Joukkueita | Etappeja | Ensiesitys> Aloitusjakso | Ensiesitys> Päätösjakso | Keskikatsojamäärä (Finnpanel) |
| --- | --- | --- | --- | --- | --- | --- | --- | --- |
|  | 1 | Kaisa Mäkäräinen & Mari Eder | 30 000 € | 12 | 12 | 30. syyskuuta 2023 | 16. joulukuuta 2023 | 429 000 |
|  | 2 | Metti Forssell & Hanna Launonen | 30 000 € | 11 | 12 | 5. lokakuuta 2024 | 21. joulukuu 2024 |  |
Yhteenveto > Ensimmäinen tuotantokausi

ensimmäisen kauden voittivat Kaisa Mäkäräinen & Mari Eder.
Ohjelman ensimmäisestä tuotantokaudesta kerrottiin ensimmäistä kertaa julki vuotaneessa Nelosen syksyn 2023 ohjelmiston seminaarissa. Ensimmäisellä tuotantokaudella nähtiin julkkis-pareja, joista osaa ei ole ennen nähty tositelevisiohjelmissa, kun taas osa on televisiosta tuttuja. Kauden juonsi Heikki Paasonen.
Kilpailijoiden nimet julkaistiin 24. heinäkuuta 2023, kun noin neljä viikkoa kestävät kuvaukset alkoivat Helsingin Töölönlahdelta. Helsingistä kilpailijat matkustivat Kaakkois-Aasian maihin, kuten Thaimaahan ja Indonesian saarille. Kuvaukset päättyivät 16. elokuuta Suomessa, kun kilpailija Mari Eder palasi sometauolta. Ensimmäisen tuotantokauden esittäminen alkoi 30. syyskuuta ja päätösjakso esitettiin 16. joulukuuta 2023.
Amazing Race Suomen ensimmäisen tuotantokauden voittivat ampumahiihtäjät Kaisa Mäkäräinen ja Mari Eder. Toisiksi sijoittuivat radiojuontaja-isä-pari Tuukka ja Sami Ritokoski, ja kolmansiksi Erikoisjoukot-sarjan kouluttajat Janne Lehtonen ja Robin Hendry. Ensimmäinen tuotantokausi keräsi keskimäärin 429 000 katsojaa ja tavoitti kokonaisuudessaan runsaat 2,9 miljoonaa suomalaista televisiokatsojaa koko kauden aikana.
Yhteenveto > Toinen tuotantokausi

Ohjelman toinen tuotantokausi alkoi lokakuussa 2024. Juontajana jatkaa Heikki Paasonen.
Toisen tuotantokauden hiukan alle kuukauden kestävät kuvaukset alkoivat 22. toukokuuta 2024 Vantaalla, tiedekeskus Heurekan pihalla, kun samalla kauden 11 julkkis-kilpailijaparia julkistettiin. Kauden aikana kilpailijat matkustivat Keski-Euroopan sekä Latinalaisen Amerikan maissa, kohteinaan mm. Puola ja Panama. Kauden esittäminen alkoi Nelosella ja Ruudussa 5. lokakuuta 2024.
Kauden uusi käänteentekevä ominaisuus on Express-Passi, jonka hallitsijat voivat jättää väliin yhden tehtävän jollain tulevalla etapilla.
Tuotanto

Amazing Race Suomea on tekemässä suuri, noin 90-henkinen tuotantotiimi, josta parikymmentä henkilöä on Suomesta. Tämän lisäksi mukana on jokaisessa maassa avustajatiimi, joka ohjaa kilpailijoita eteenpäin kussakin kohteessa. Mukana on myös koko ajan lääkintätiimi sekä henkilökohtaiset kamera- ja äänimiehet jokaiselle parille. Kamera- tai äänimiehet eivät saa kommunikoida kilpailijoiden kanssa. Ohjelman kuvamateriaalia leikataan sitä mukaa, kun sitä saadaan taltioitua ja siirrettyä Suomeen. Tuotantotiimi ei etukäteen kerro kilpailijoille matkakohteita, vaan heidän pitää yrittää selvittää ne itse vihjeiden ja reittiohjeiden avulla. Kilpailun kuvaukset kestivät noin neljä viikkoa.
Ohjelmaa sponsoroivat rahallisesti lukuisat suomalaiset ja kansainväliset yritykset, kuten OP-Pohjola, Fjällräven,  Makia ja Superdry.
Tuotanto > Kriitiikki

Koska ohjelmassa kilpailijat lentävät eri kohteisiin ympäri maailmaa, aiheesta nousi sosiaalisessa mediassa kova kohu siksi että lentomatkustamisesta syntyy yleensä paljon päästöjä. Tuotantoryhmä oli ottanut alusta asti tämän huomioon. Kilpailun reittiä suunniteltaessa tuotanto pyrki suunnittelemaan matkustusreittejä myös maa- ja vesiteitse niin, että kilpailijat pystyivät liikkumaan muillakin julkisen liikenteen matkustustavoilla, kuten linja-autoilla, junilla ja isoilla veneillä etapista toiseen. Näin taattiin se, että kilpailijat voivat matkustaa edes hiukan ympäristöystävällisemmin, sekä saatiin minimoitua huomattavasti kilpailijoiden lentokilometrien määrää. Yhteensä finaaliin asti päässeet kilpailijat matkustivat ensimmäisen kauden aikana lentäen noin 26 000 kilometriä, joka vastaa kahta meno-paluulentoa Helsingistä New Yorkiin.
Tuotantoryhmä otti päästöt huomioon myös siten, että he ovat lupasivat kompensoida lentomatkoista syntyviä päästöjä TV-kanavan puolesta. Asiantuntijan mukaan tämä kompensointi tapahtuisi esimerkiksi maksamalla uusiutuvasta lentopolttoaineesta lentokoneisiin. Täten lennoista aiheutuvat hiilidioksidipäästöt voitaisiin minimoida, silloin kun on pakollista lentää. Ohjelmaa tehtäessä tuotanto päätyi kuitenkin käyttämään myös luotettavia kompensaatiokumppaneita, jotka auttoivat kukin omalla tahollaan hyvittämään lennoista syntyneet päästöt sen jälkeen, kun lentokilometrit ja päästöt tiedettiin tarkalleen. Ensimmäisen tuotantokauden aikana tuotettujen lentopäästöjen määräksi muodostui noin 385 tonnia hiilidioksidiekvivalentteja, joka vastaa noin 38 suomalaisen keskimääräistä vuotuista hiilijalanjälkeä.
Ohjelman ensimmäiselle kaudelle osallistuneet vasemmistopolitiikot Ilmari Nurminen, Aino-Kaisa Pekonen sekä Silvia Modig kertoivat ohjelman lehdistötilaisuudessa syyskuussa 2023, että he ymmärtävät ohjelmasta syntyneen kritiikin. Heidän mukaansa ratkaisevaa ohjelmaan osallistumisessa oli se, että lentokilometrit kompensoitiin ja mahdollisuuksien mukaan kuljettiin myös muilla välineillä kuin lentäen.
Negatiivisesta kritiikistä huolimatta ohjelma kuitenkin monien mielestä onnistui esimerkiksi kilpailijoiden valinnoissa. Erään Helsingin Sanomien toimittajan mukaan ohjelma on onnistunut sen viihdyttävyydessä ja toiminnantäyteisyydessä jopa niin hyvin, että ohjelmaa on verrattavissa alkuperäiseen Amazing Raceen, ja että ohjelman jaksoissa ei ole nähtävissä sitä pientä budjettia, joka Suomen versioon on käytetty. Ohjelma voittikin vuoden 2023 Kultainen Venla-gaalassa vuoden ohjaaja (Jussi Korva & Olli Horttana) palkinnon. Ohjelman varsinainen kausi oli myös ehdolla vuoden reality-ohjelmaksi.
Aiheesta muualla

Ohjelman verkkosivut
Amazing Race Suomi Internet Movie Databasessa (englanniksi)
Amazing Race Suomen etapin päätepisteillä nähtävä matto.
Neustadt in Holstein

| Neustadt in Holstein |
| --- | --- |

 lippu:  vaakuna
 Neustadt in Holstein
 Koordinaatit: 54°6′N, 10°48′E 
Valtio:  Saksa
Osavaltio:  Schleswig-Holstein
Piirikunta:  Ostholstein
Perustettu:  1244
Pinta-ala:  
 – Kokonaispinta-ala:  19,74 km²
Korkeus:  16 m
Väkiluku (31.12.2016):  15 211
 
 http://www.neustadt-holstein.de/ 
Infobox OKVirheellinen NIMI-arvo: 
Neustadt in Holstein on noin 15 200 asukkaan kaupunki Ostholsteinin piirikunnassa Schleswig-Holsteinin osavaltiossa Pohjois-Saksassa. Kaupunki sijaitsee Itämeren rannalla Lyypekinlahdella, noin 30 km Lyypekistä koilliseen.
Aiheesta muualla

Kuvia tai muita tiedostoja aiheesta Neustadt in Holstein Wikimedia Commonsissa
Kirjokoirakala

| Kirjokoirakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Haukikalat Esociformes
Heimo::  Koirakalat Umbridae
Suku::  Novumbra
Laji::  hubbsi
Kaksiosainen nimi
 Novumbra hubbsi  Schultz, 1929 
Katso myös
   Kirjokoirakala Wikispeciesissä   Kirjokoirakala Commonsissa 
Infobox OKVirheellinen NIMI-arvoIUCN-testi OK: 
Kirjokoirakala (Novumbra hubbsi) on koirakaloihin kuuluva kalalaji. Lajia tavataan makeista vesistä Yhdysvaltojen länsiosista.
Koko ja ulkonäkö

Kirjokoirakalan tavanomainen pituus on noin 5,5 cm, ja suurimmillaan se voi kasvaa 7–8 cm pitkäksi. Lajin ruumiinmuoto on pitkänomainen ja lieriömäinen. Selkä- ja peräevät ovat pyöreähköt ja rintaevät sijaitsevat eturuumiissa. Väriltään kala on harmahtavanruskea tai tummanruskea ja ruumiissa on 12 vaaleaa pystyraitaa. Lisääntymisaikana kirjokoirakalan ruumis tummenee ja saa vihertävän tai sinertävän hohteen.
Levinneisyys ja elintavat

Kirjokoirakalaa tavataan Washingtonin osavaltiossa Olympian niemimaalla. Lajin elinympäristöä ovat hitaasti virtaavat tummavetiset joet ja suot. Se liikkuu usein vesikasvillisuuden joukossa ja syö pieniä äyriäisiä, monisukasmatoja ja nilviäisiä. Kirjokoirakala lisääntyy keväällä.
Yngve Bützow

| Yngve Bützow |
| --- | --- |
 Yngve Bützow ja ratsu Artturi vuonna 1923.
Henkilötiedot
Syntynyt: 20. joulukuuta 1898 Oulu
Kuollut: 16. elokuuta 1953 (54 vuotta) Helsinki
Kansalaisuus:  suomalainen
Ammatti:  kilparatsastaja
Yngve Bützow (20. joulukuuta 1898 Oulu – 16. elokuuta 1953 Helsinki) oli suomalainen sotilas ja kilparatsastaja. Hänet ylennettiin majuriksi 11. huhtikuuta 1944.lähde?
Bützowin vanhemmat olivat maanmittausinsinööri Birger Bützow ja Anna Dahl ja puoliso Toini Helena Thulin. Metsäneuvos Bjarne Bützow oli hänen veljensä.lähde?
Bützowin tunnetuimpia ratsuja oli suomalaissyntyinen Artturi. Ratsukko osallistui muun muassa Aachenin kansainväliseen kilpailuun vuonna 1937. Mukana oli kilpailijoita 17 maasta, ja kilpailut kestivät kymmenen päivää. Bützow voitti Artturilla ”puolivaikean” kouluratsastuksen. Vuotta myöhemmin Aachenissa ratsukko sijoittui vastaavissa luokissa kahdesti neljänneksi.
Bützow voitti kouluratsastuksen Suomen-mestaruuden vuonna 1948 hevosella Mister X. Hän voitti kouluratsastuksen Suomen-mestaruuden myös seuraavana vuonna. Bützow toimi myös ratsastuksenopettajana ja kirjoitti oppaan Ratsuhevosen ja ratsastajan koulutus.
Perussuomalaisten Pohjois-Karjalan piiri

| Perussuomalaisten Pohjois-Karjalan piiri ry |
| --- | --- |


Alue:  Pohjois-Karjala
Toimisto:  Niskakatu 2
Johto:  Marko Koskinen
Aiheesta muualla
Sivusto
Perussuomalaisten Pohjois-Karjalan piiri ry on yksi Perussuomalaisten 16 piirijärjestöstä. Piirin toiminta-alue on Pohjois-Karjalan maakunta ja piiritoimisto sijaitsee Joensuussa. Piirin puheenjohtajana toimii Marko Koskinen, piirisihteerinä Outi Mara ja taloudenhoitajana Kari Surakka.
Nykyiset kansanedustajat

Sanna Antikainen
Timo Vornanen (2023–2024)
Pohjois-Karjalan maakunta > Ilomantsin Perussuomalaiset

Ilomantsissa Perussuomalaisilla on kolme kunnanvaltuutettua: Mika Purmonen, Minna Purmonen ja Arto Haaranen. Kannatus oli vuoden 2021 kuntavaaleissa 15,8%.
Pohjois-Karjalan maakunta > Joensuun Perussuomalaiset

Joensuussa Perussuomalaisilla on kahdeksan kaupunginvaltuutettua: Asseri Kinnunen, Jussi Wihonen, Timo Vornanen, Outi Mara, Eero Bogdanoff, Marjatta Räty, Jaakko Leppänen ja Jari Korhonen. Jaakko Leppänen nousi valtuutetuksi varavaltuutetun paikalta Osmo Kokon ilmoitettuaan eroavansa kaupunginvaltuustosta ja jättävänsä politiikan kokonaan. Jari Korhonen vaihtui Hannu Helanderin tilalle paikkakuntamuutoksen vuoksi. Kannatus vuoden 2021 kuntavaaleissa oli 13,6% kaikista annetuista äänistä.
Paikallisyhdistyksen puheenjohtaja on Kari Surakka.
Pohjois-Karjalan maakunta > Juuan Perussuomalaiset

Juuassa Perussuomalaisilla on neljä kunnanvaltuutettua: Jari Miettinen, Tuomo Brelo, Jonna Martikainen ja Arvi Martikainen. Kannatus 2021 kuntavaaleissa oli 16,3%
Pohjois-Karjalan maakunta > Kiteen Perussuomalaiset

Kiteellä Perussuomalaisilla on kuusi kaupunginvaltuutettua: Marko Koskinen, Osmo Pirhonen, Emmi Hakulinen, Kaisu Kiiskinen, Juha Lintumäki ja Jaakko Uuksulainen. Kannatus 2021 kuntavaaleissa oli 17,8%.
Pohjois-Karjalan maakunta > Kontiolahden Perussuomalaiset

Kontiolahdella Perussuomalaisilla on viisi kunnanvaltuutettua: Mika Hiltunen, Sanna Niiranen, Matti Varis, Miia Davidsson ja Keijo Romppanen. Kannatus 2021 kuntavaaleissa oli 14,5%.